Sum arbeiðstøk/ur kanst tú søkja um at luttaka á førleikamennandi skeiðum, sum ALS skipar fyri. Tú skalt hava havt rætt til arbeiðsloysisstuðul í 3 mðr. og hava luttikið í øllum teimum átøkum v. m., sum ALS fyriskipar, áðrenn tú kanst melda teg til førleikamennandi skeið v. m. Førleikamennandi skeiðið skal ítøkiliga betra um tínar møguleikar fyri at koma aftur á arbeiðsmarknaðin ella at fara undir eina útbúgving. Tú fært arbeiðsloysisstuðul, meðan tú ert á skeið. Á yvirlitinum til høgru sært tú, hvørji skeið ALS í løtuni skipar fyri. Sjálvfíggjað skeið Til ber eisini at fara á og rinda sjálv/ur fyri styttri førleikagevandi skeið í upp til 3 mðr. bæði í Føroyum og uttanlands, tá er neyðugt, at tú søkir ALS um undantak fyri at vera tøk/ur á arbeiðsmarknaðinum og samstundis varðveita rættin til arbeiðsloysisstuðul, meðan tú ert á skeið. Umsóknarblaðið finnur tú her. Ring til ALS, tel 34 95 50, ella send ein teldupost til als @ als. fo, og fá meiri at vita um møguleikarnar hjá arbeiðstøkum at luttaka á førleikagevandi skeiðum.